FISA MĂSURII 4.2A - Investiţii în procesarea/marketingul produselor din sectorul pomicol

Denumirea măsurii - CODUL Măsurii – MCS 4.2A

PNDR: M4, SM 4.2A INVESTIŢII ÎN PROCESAREA/MARKETINGUL PRODUSELOR DIN SECTORUL POMICOL

Tipul măsurii:

* INVESTIŢII
* SERVICII
* SPRIJIN FORFETAR
1. **Descrierea generală a măsurii**, **inclusiv a logicii de intervenţie a acesteia si a contribuţiei la priorităţile strategiei, la domeniile de intervenţie, la obiectivele transversale si a complementarităţii** - În cadrul acestei măsuri sprijinul se acordă întreprinderilor pentru investiții corporale și necorporale pentru procesarea fructelor şi marketingul produselor din fructe pentru:
	* modernizarea și crearea de unități de procesare și comercializare;
	* introducerea de noi tehnologii pentru dezvoltarea de noi produse și procese tehnologice;
	* creșterea valorii adăugate a produselor din sectorul pomicol;
	* îmbunătăţirea controlului intern al calităţii;
	* creşterea numărului de locuri de muncă;
	* scăderea consumului de energie şi a emisiilor de GES.

În zonă există un potențial propice dezvoltării pomiculturii (PTE 3), rețele de alimentare cu energie electrică și apă, în vederea prelucrării produselor pomicole, accesibilitate foarte bună - drumuri modernizate care facilitează comercializarea produselor pomicole (PTT7, PTT 8), distanțe mici față de locurile de desfacere/vânzare, existența programelor de finanțare în diverse domenii (OP 1, OP2, OE1, OE4, OE5, OE6, OOSI 5, OOSI 6) care contribuie la atenuarea efectelor constrângerilor naturale din zonele montane (PST 6), a efectelor migrației către marile orașe și a combaterii sărăciei (PSP 2, PSP 5, PSP 9, AP2), lipsa unor lanțuri alimentare integrate (PSE 3), îmbătrânirea plantațiilor de pomi și implicare redusă în întinerirea acestora (PSE 4), lipsa unităților de uscare a legumelor/fructelor/plantelor medicinale, (PSE 8), activitate redusă de marketing (PSE 12, PSE 15),lipsa experienței manageriale, parteneriate public – private fragile

(PSE 9) periclitarea valorificării produselor autohtone din cauza importurilor de produse alimentare (AE3).

**Obiectiv general:**i) Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă

**Obiective specifice ale măsurii :**

• creșterea competitivității, diversificarea producției, creşterea calității produselor obținute și îmbunătățirea performanței generale a exploatațiilor pomicole;

• creșterea valorii adăugate a produselor prin sprijinirea procesării fructelor la nivel fermă și a comercializării directe a produselor obţinute;

• dezvoltarea lanțurilor scurte de aprovizionare;

• eficientizarea costurilor de producţie prin promovarea producerii şi utilizării energiei din surse regenerabile în cadrul fermei şi prin reducerea consumului de energie.

**Măsura contribuie la prioritatea/priorităţile** prevăzute la art. 5, Reg. 1305/2013 P3: Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionării riscurilor în agricultură

P6: Promovarea incluziunii sociale, a reducerii sărăciei şi a dezvoltării economice în zonele rurale

**Măsura contribuie la Domeniul de intervenţie:**3A) Îmbunătăţirea competitivităţii producătorilor primari printr-o mai bună integrare a acestora în lanţul agroalimentar prin intermediul schemelor de calitate, al cresterii valorii adăugate a produselor agricole, al promovării pe pieţele locale si în cadrul circuitelor scurte de aprovizionare, al grupurilor si organizaţiilor de producători si al organizaţiilor interprofesionale..

**Mediu și clima -** Investițiile în industria de procesare vor viza reducerea amprentei asupra mediului prin încurajarea de noi metode de păstrare a producției agroalimentare, pentru creșterea siguranței alimentare, produse adaptate mai bine cerințelor pieței, metode de utilizare a deşeurilor și de epurare a apei pentru protejarea mediului, anveloparea clădirilor.

**Inovare -** Sprijinul pentru realizarea de investiţii în active fizice inovative în domeniul producţiei pomicole, a procesării şi a infrastructurii agricole va îmbunătăți performanţa economică a exploataţiilor, inclusiv pomicole și va conduce la obținerea de produse procesate cu înaltă valoare. În agricultură, sprijinul va viza îndeosebi folosirea de soiuri de plante mai bine adaptate la secetă, rase de animale mai productive, tehnologii eficiente şi moderne, instalaţii inovatoare. În sectorul de procesare al produselor agro-alimentare, vor fi încurajate acele tehnologii şi echipamente cu un caracter inovator, care vor conduce la utilizarea, la o scară mai largă, a tehnologiilor moderne.

**Complementaritatea cu alte măsuri din SDL**: prin creșterea gradului de informare, conștientizare, schimb de bune practici, măsura este complementară cu MCS 1.2., având beneficiari indirecți populația teritoriului și întreprinderile. De asemenea, M 4.2a este complementară cu MCS 4.1, 4.1.A, și MCS 6.1, având ca beneficiari întreprinderile din teritoriu.

**Sinergia cu alte măsuri din SDL**: MCS 4.2A contribuie la P3 - Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionării riscurilor în agricultură, alături de MCS 4.2

1. **Valoarea adăugată a măsurii:**

În cadrul acestei măsuri se vor sprijini proiecte mici, cu o intensitate a sprijinului public nerambursabil de maximum 50.000 euro/proiect. De asemenea, conform criteriilor de selecție vor avea prioritate în etapa de selecție proiectele inițiate de tineri cu vârsta până în 40 de ani și femei, beneficiari care fac parte dintr-o forma asociativă.

1. **Trimiteri la alte acte legislative**

**Recomandarea 2003/361/CE** din 6 mai 2003 privind definirea micro-întreprinderilor şi a întreprinderilor mici şi mijlocii.

**R (UE) nr. 651/2014 (numit în continuare GBER)** al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, publicat în Jurnalul Oficial al Uniunii Europene.

**R (UE) nr. 1407/2013 al Comisiei** privind aplicarea articolelor 107 și 108 din Tratatul privind funcționarea Uniunii Europene, ajutoarele de minimis

**R Parlamentului European şi al Consiliului (UE) nr. 178/2002** din 28 ianuarie 2002 care stabileşte principiile generale şi cerinţele legii alimentelor, Autoritatea Europeană pentru Siguranţa Alimentelor şi procedurile privind siguranţa alimentelor, publicat în Jurnalul Oficial al Uniunii Europene L 31/1, 01.02.2002.

**R (UE) nr. 852/2004** al Parlamentului European şi al Consiliului din 29 aprilie 2004 privind igiena produselor alimentare, publicat în Jurnalul Oficial al Uniunii Europene L 139, 30.04.2004.

**R (UE) nr. 2073/2005** al Comisiei din 15 noiembrie 2005 privind criteriile microbiologice pentru produsele alimentare, publicat în Jurnalul Oficial al Uniunii Europene L 338, 22.12.2005.

**R (UE) nr. 1881** din 19 decembrie 2006 de stabilire a nivelurilor maxime pentru anumiţi contaminanţi din produsele alimentare, publicat în Jurnalul Oficial al Uniunii Europene L 364 din 20.12.2006.

**R (UE) nr. 1333/2008** al Parlamentului European şi al Consiliului din 16 decembrie 2008 privind aditivii alimentari, publicat în Jurnalul Oficial al Uniunii Europene L 354/16 din data de 31.12.2008.

**Comunicarea Comisiei nr. 2008/C155/02** cu privire la aplicarea art. 87 și 88 din Tratatul CE privind ajutoarele de stat sub formă de garanții;

**Comunicarea Comisiei nr. 2008/C14/02** cu privire la revizuirea metodei de stabilire a ratelor de referință și de actualizare.

**Legea nr. 346/2004** privind stimularea înfiinţării şi dezvoltării întreprinderilor mici şi mijlocii cu completările și modificările ulterioare

**OUG 44/2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale cu modificările și completările ulterioare.

**Ordonanța nr. 37/ 2005** privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice cu completările și modificările ulterioare.

**Legea nr. 1/2005** privind organizarea şi funcţionarea cooperaţiei cu completările și modificările ulterioare.

**Legea nr. 566/2004** a cooperatiei cu completările și modificările ulterioare.

**Norme de mediu**

**HG 445/2009** privind evaluarea impactului anumitor proiecte publice si private asupra mediului cu modificările și completările ulterioare.

**Ordinul nr. 135 din 10 februarie 2010** privind aprobarea Metodologiei de aplicare a evaluării impactului asupra mediului pentru proiecte publice şi private cu modificările și completările ulterioare.

**Norme de siguranță alimentară, igienă și sănătate publică**

**Ordinul nr. 119/2014** pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare.

**Ordinul 111/2008** privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală cu modificările și completările ulterioare.

4.Beneficiari direcţi/indirecţi (grup ţintă)

* Întreprinderi, definite conform legislației naționale în vigoare
* Grupurile de producători și cooperativele, definite conform legislatiei nationale in vigoare, cu condiţia ca investiţiile realizate să deservească interesele propriilor membri.

Beneficiari indirecţi: populația din teritoriul GAL.

1. **Tip de sprijin -**  Rambursare costurilor eligibile suportate și plătite efectiv.

**6. Tipuri de acţiuni eligibile si neeligibile**

**Operatiuni/actiuni eligibile pentru sprijin**

***Investiţii în active corporale din sectorul de procesare a produselor provenite din sectorul pomicol pentru:***

* înființarea, extinderea și/sau modernizarea unităților ce procesează materie primă provenită din sectorul pomicol
* înființarea, extinderea și/sau modernizarea de rețelele locale de colectare, recepție, depozitare, condiționare, sortare și ambalare;
* producerea și utilizarea energiei din surse regenerabile în unitatea proprie;
* acţiuni de marketing;

 ***Investiții în active necorporale pentru:***

* organizarea şi implementarea sistemelor de management a calităţii şi de siguranţă alimentară, dacă sunt în legătură cu investiţiile corporale ale proiectului;
* achiziţionarea de software, identificat ca necesar în documentația tehnico-economică a proiectului.

***Operatiuni/actiuni neeligibile pentru sprijin***

* Achiziţia de clădiri;
* Producerea de biocombustibili și peleți.

În situaţia în care creşterea valorii adăugate a produselor agricole implică obţinerea de produse non-Anexa I, vor fi sprijinite numai activitățile precizate în schema de ajutor de stat în conformitate cu regulamentele aplicabile ajutoarelor de stat şi numai de la data intrării în vigoare a acesteia.

Totodată, operațiunile/acțiunile eligibile pentru sprijin, tipul sprijinului, beneficiarii, costurile eligibile, condiții de eligibilitate, principiile de selecție specifice activităților ce presupun obținerea de produse non-Anexa I vor fi prezentate în schema de ajutor de stat și detaliate în cadrul național legislativ de implementare.

Pentru produsele non-Anexa I care vor fi acoperite de schema de ajutor de stat la care se face referire în capitolul 13, condițiile ajutorului de stat vor fi aplicate atunci când sunt mai restrictive decât condițiile din PNDR. Beneficiarii vor fi informați în această privință în cadrul național de implementare.

**7. Condiţii de eligibilitate**

• Solicitantul trebuie să se încadreze în categoria beneficiarilor eligibili;

• Investiția trebuie să se încadreze în cel puțin una din acțiunile/operațiunile eligibile prevăzute prin sub - măsură;

• ·Sprijinul va fi limitat la investiții în procesarea produselor agricole incluse în lista cuprinsă în Anexa I la Tratatul de Instituire a Comunităţii Europene în scopul obținerii de produse Anexa I și non-Anexa I;

• Solicitantul trebuie să demonstreze capacitatea de asigurare a cofinanțării investiției;

• Viabilitatea economică a investiției trebuie să fie demonstrată în baza prezentării documentației tehnico-economice;

• Solicitantul nu trebuie să fie în dificultate, în conformitate cu legislația în vigoare;

• Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare menționată în cap. 8.1;

• Investiția va respecta prevederile legislației în vigoare din domeniul sănătate publică, sanitar-veterinar și siguranță alimentară;

• Solicitantul va demonstra ca profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat.

1. **Criterii de selecţie**
* Aplicarea de noi tehnologii în procesul de producție cu scopul de a crește productivitatea.
* Utilizarea de noi tehnici care converg spre scăderea costurilor de fabricație;
* Implementarea sistemelor de management al calității și de siguranță alimentară.
* Acțiuni destinate creșterii competitivității antreprenoriale (planuri de marketing, de comunicare etc)

Vor fi finanțate doar proiectele care sunt inițiate de reprezentanții sectoarelor privat și civil, constituiți din punct de vedere juridic. Vor avea prioritate proiectele care vizează produse provenite din zone HNV, tradiționale, ecologice și care vizează obținere de produse tradiționale certificate, proiectele inițiate de tineri cu vârsta până în 40 de ani și femei, beneficiari care fac parte dintr-o forma asociativă.

1. **Sume (aplicabile) și rata sprijinului:**

Rata sprijinului public nerambursabil va fi de **50% din totalul cheltuielilor eligibile.** Nu vor fi finanțate întreprinderile mijlocii și mari. În cazul investițiilor sprijinite prin schema de ajutor de stat, intensitatea sprijinului nerambursabil va respecta prevederile Reg. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și va fi detaliată în cadrul schemei de ajutor de stat.

În cazul costurilor generale finanțate prin schema de minimis, sprijinul nerambursabil va respecta prevederile Reg. 1407/2013 privind aplicarea articolelor 107 și 108 din Tratatul privind funcționarea Uniunii Europene, ajutoarele de minimis.

În cazul schemelor menționate, sprijinul cumulativ nu va depăși intensitatea maximă și valoarea sprijinului nerambursabil indicate în această submăsură.

1. **Indicatori de monitorizare**

Volum total al investiţiilor (Euro): 100.000 euro

Număr de locuri de munca create: 1

Numărul de exploatații pomicole care primesc sprijin pentru participarea la sistemele de calitate, la piețele locale și la circuitele de aprovizionare scurtă, precum și la grupuri/organizații de producători: 2

Număr de exploataţii care realizează/introduc noi produse şi/sau noi tehnologii: 1